|  |
| --- |
| 1 priedas  |
| prie 2023 m. gruodžio 22 d. sutarties Nr.  |

**TECHNINĖ SPECIFIKACIJA**

**Reikalavimai ir sąlygos:**

1. Tiekėjas turi kartu su pasiūlymu CVP IS priemonėmis pateikti karkaso montavimo schemas, pagal pateiktą patalpų planą, kiekvienai patalpai atskirai.

|  |  |  |  |
| --- | --- | --- | --- |
| Eil. Nr. | Produkto pavadinimas | Būtinos sąlygos | Dokumento pavadinimas ir puslapio Nr. pasiūlyme, nurodantis vietą, kurioje yra siūlomus techninius parametrus patvirtinantys dokumentai(puslapyje privaloma pažymėti parametrų reikšmės atitikties dalį)**.** |
| Pakabinamų modulinių lubų karkasas su tvirtinimo elementais ir plokštėmis 1 kompl. |
|  | Plokštė | Matmenys 600x600x15mm | Plokščių techninis aprašymas 2 lapas |
| Baltos spalvos | Plokščių techninis aprašymas 2 lapas |
| Dažyta | Plokščių techninis aprašymas 2 lapas |
| Be struktūros | Plokščių techninis aprašymas 2 lapas |
| Valoma drėgna šluoste ir dezinfekuojama | Plokščių techninis aprašymas 2 lapas |
| Atsparios cheminiam valymui | Plokščių techninis aprašymas 2 lapas |
| Padengtos specialiomis higieninėmis medžiagomis | Plokščių techninis aprašymas 2 lapas |
| Degumo klasė ne mažiau kaip A2-s1 | Plokščių techninis aprašymas 2 lapas |
| Garso slopinimas ne mažiau kaip 32 db | 34 dB. Plokščių techninis aprašymas 2 lapas |
| Atsparumas drėgmei ne mažiau kaip 93 proc. | 95%. Plokščių techninis aprašymas 2 lapas |
|  | Karkasas | Matmenys 600x600 mm | T24mm3700mm1200mm600mmL21/21mm |
| Baltos spalvos | Baltos spalvos |
| Karkaso kabinimo elemento aukštis 400 mm. | Du kabliai su aukščio reguliavimo spyruokle.250-500mm |

***\*pildo tiekėjas teikiantis pasiūlymą***

**Pasiūlymo kaina:**

|  |  |  |  |  |  |
| --- | --- | --- | --- | --- | --- |
| Eil. Nr. | Prekės pavadinimas | Mato vnt. | Preliminarus kiekis 12 mėn. | Mato vnt. kaina be PVM | Viso kiekio suma be PVM |
| 1 | 2 | 3 | 4 | 5 | 6=4x5 |
| 1. | Pakabinamų modulinių lubų karkasas su tvirtinimo elementais. | m2 | 680 | 4,46 | 3032,80 |
| 2. | Plokštės matmenys 600x600x15 | m2 | 680 | 9,79 | 6657,20 |
| Iš viso Eur be PVM: | 9690,00 |
| PVM 21 proc.: | 2034,90 |
| Iš viso Eur su PVM: | 11724,90 |
| Viso Eur be PVM (žodžiais): devyni tūkstančiai šeši šimtai devyniasdešimt eurų nulis centų |
| Viso Eur su PVM (žodžiais): vienuolika tūkstančių septyni šimtai dvidešimt keturi eurai devyniasdešimt centų |

PARDAVĖJAS PIRKĖJAS

UAB „Vaidsta“ VšĮ Šiaulių ilgalaikio gydymo ir geriatrijos centras

Ragainės g. 90, LT-78109 Šiauliai Vilniaus g. 125, 76354 Šiauliai

Į/k 148191897, PVM – LT481918917 Į/k 145378272, ne PVM mokėtojas

A/s LT807044060002657816 A/s LT62 7300 0101 3447 9546

SEB bankas, kodas 70440 AB „Swedbank“, b. k. 70440

Tel. (8 41) 54 03 02 Tel. (8 41) 524 037

El. p. donatas@pakabinamoslubos.lt El. p. info@gerc.lt

Direktorius Direktorė

Evaldas Dilka Inga Tamosinaitė

A. V. A. V.

**MAŽOS VERTĖS VIEŠOJO PIRKIMO „PAKABINAMOS MODULINĖS LUBOS" PIRKIMO - PARDAVIMO SUTARTIS Nr.**

2023 m. gruodžio 22 d.

Šiauliai

**VšĮ Šiaulių ilgalaikio gydymo ir geriatrijos centras,** juridinio asmens kodas 145378272, kurio registruota buveinė yra Vilniaus g. 125, LT-776354, Šiauliai, Lietuvos Respublika, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujamas direktorės Ingos Tamosinaitės, veikiančios pagal įstaigos įstatus, iš vienos pusės (toliau - Pirkėjas), **ir UAB „Vaidsta“**, juridinio asmens kodas 148191897, kurio registruota buveinė yra Ragainės g. 90, LT-78109 Šiauliai, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus Evaldo Dilkos, veikiančio pagal įmonės nuostatus, iš kitos pusės (toliau - Tiekėjas), toliau kartu šioje viešojo prekių pirkimo–pardavimo sutartyje vadinami „Šalimis“, o kiekvienas atskirai – „Šalimi“, sudarėme šią sutartį (toliau – Sutartis):

**1. SUTARTIES DALYKAS**

1.1. Pardavėjas pagal Pirkėjo pareikalavimą įsipareigoja tiekti, o Pirkėjas priimti ir apmokėti už šios sutarties priede Nr. 1 nurodytas prekes (toliau vadinama – Prekės).

1.2.Pirkimas vienkartinis.

**2. SUTARTIES ŠALIŲ ĮSIPAREIGOJIMAI**

2.1.**Pardavėjas įsipareigoja**:

2.1.1.Tiekti tik kokybiškas Prekes kainomis, nurodytomis Sutarties priede Nr.1. Pristatant Prekes Pirkėjui ir išrašant PVM sąskaitą-faktūrą, joje nurodyti Prekių pristatymo dieną Prekėms taikytiną PVM;

2.1.2. Prekes pristatyti savo transportu, adresu Vilniaus g. 125, Šiauliai, VšĮ Šiaulių ilgalaikio gydymo ir geriatrijos centras, pagal Pirkėjo pareikalavimą (užsakymą).

2.1.3. Prekes pristatyti ne vėliau kaip per 30 (trisdešimt) darbo dienų nuo sutarties įsigaliojimo.

2.1.4. Nedelsiant raštu informuoti Pirkėją, jei sutartyje nustatytais terminais Pirkėjui negali pristatyti Prekių, nurodyti įsipareigojimų nevykdymo priežastis;

2.1.5. Prekių pristatymo metu pateikti tinkamai išrašytą PVM sąskaitą-faktūrą;

 2.1.6. Nedelsiant, ne vėliau kaip per 2 (dvi) darbo dienas nuo Pirkėjo pretenzijos pateikimo momento, pakeisti nekokybiškas, šios Sutarties ir jos prieduose nustatytų sąlygų neatitinkančias Prekes kokybiškomis Prekėmis, atlyginti dėl to Pirkėjo patirtus nuostolius.

 2.2. Sutarties vykdymo metu laikytis šių aplinkosaugos reikalavimų:

 2.2.1. pristatant prekes į Sutarties 2.1.2 papunktyje nurodytą pristatymo vietą sunaudoti mažiau gamtos išteklių, pasirenkant optimalų maršrutą, visus dokumentus pateikti el. paštu, e-sąskaita, o jei tai neįmanoma, dokumentus atspausdinti ant popieriaus kuris atitinka Tvarkos aprašo 2 priede nurodytus minimalius reikalavimus popieriui.

2.3. Pirkėjas įsipareigoja:

2.3.1. Raštu (paštu ar elektroninio ryšio priemonėmis), ar žodžiu (telefonu) pateikti Pardavėjui užsakymą dėl Prekių pristatymo;

2.3.2. Priimti su Pardavėjo atstovu suderintu laiku Pardavėjo pristatytas kokybiškas prekes.

2.3.3. Patikrinti pristatytas Prekes Pardavėjo atstovo, pristačiusio prekes, akivaizdoje ir priimti sprendimą dėl Prekių tinkamumo ir priėmimo.

 **3. ATSISKAITYMO SĄLYGOS**

3.1. Šiai sutarčiai taikoma fiksuoto įkainio kainodara.

3.2. Maksimali Sutarties kaina su (21%) PVM yra **11724,90** Eur (vienuolika tūkstančių septyni šimtai dvidešimt keturi eurai devyniasdešimt centų), tame skaičiuje PVM 2034,90 Eur. Pirkėjas įsipareigoja apmokėti už paslaugas pavedimu į Tiekėjo atsiskaitomąją sąskaitą. Pirkėjas apmoka Tiekėjui už suteiktas paslaugas pagal gautas PVM sąskaitas faktūras per 30 dienų nuo sąskaitos faktūros gavimo dienos.

3.3. Užsakovas numato tiesioginio atsiskaitymo su subtiekėjais galimybę. Subtiekėjas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Tiekėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.

3.4. Sutarties kaina/ įkainiai perskaičiuojama dėl pasikeitusių mokesčių tokia tvarka:

3.4.1. mokestis, kuriam pasikeitus bus perskaičiuojami kaina/įkainiai: pridėtinės vertės mokestis (PVM).

3.4.2. pasikeitus PVM tarifo dydžiui, kaina/įkainiai keičiama (mažinama ar didinama) proporcingai PVM pasikeitusio tarifo dydžiu.

3.5. Perskaičiuota kaina/įkainiai pradedami taikyti nuo Lietuvos Respublikos pridėtinės vertės mokesčio įstatyme, kuriuo keičiasi šio mokesčio tarifas, pakeisto tarifo įsigaliojimo dienos.

3.6. Sutarties šalys Sutarties galiojimo metu, jei sutartis sudaryta ilgesniam arba 24 (dvidešimt keturių) mėnesių laikotarpiu turi teisę inicijuoti Sutartyje numatytų kainų/įkainių perskaičiavimą (keitimą) ne anksčiau kaip po 12 (dvylikos) mėnesių, ir jeigu Lietuvos Respublikos Metinė infliacija/Metinė defliacija pagal Lietuvos Respublikos statistikos departamento duomenis yra didesnė nei 10 proc. Sutarties kainos ar įkainių keitimas ar perskaičiavimas šio punkto pagrindu gali būti atliekamas ne dažniau kaip 1 (vieną) kartą per metus. Kaina ar įkainiai perskaičiuojami pagal žemiau pateiktą formulę:

Cpn = Sn x (1 + (I - X)/100)

Kur: Cpn – perskaičiuota kaina ar įkainis;

Sn – nepristatytų Prekių (neįvykdytų paslaugų) kaina/įkainis;

 I – infliacijos dydis procentais;

X - defliacijos atveju (- 10), infliacijos 10.

3.7. Duomenų šaltinis - http://www.stat.gov.lt, Pagrindiniai Lietuvos Respublikos rodikliai. Perskaičiuota kaina ar įkainis įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai daliai, kuri Pirkėjo dar nebuvo priimta. Už Prekes/Paslaugas, pristatytas iki susitarimo dėl kainos ar įkainio perskaičiavimo pasirašymo dienos, Pirkėjo apmoka taikant iki tol galiojusią kaina ar įkainį, o už Prekes/Paslaugas, užsakytas po susitarimo pasirašymo dienos, Pardavėjui arba Subtiekėjui bus apmokama taikant naują kainą ar įkainį.

 3.8. Paslaugų/prekių įkainių/kainų pakeitimai įforminamas papildomu susitarimu.

3.9.Pardavėjas finansinius dokumentus (PVM sąskaitas faktūras, sąskaitas faktūras, kreditinius ir debetinius dokumentus bei avansines sąskaitas) teikia Pirkėjui naudodamasis elektronine paslauga „E. sąskaita“ (elektroninės paslaugos „E. sąskaita“ svetainė pasiekiama adresu https://www.esaskaita.eu/).

**4.NENUGALIMA JĖGA (FORCE MAJEURE)**

4.1. Atsiradus nenugalimos jėgos aplinkybėms, Šalys vadovaujasi Lietuvos Respublikos civiliniu kodeksu ir „Atleidimo nuo atsakomybės esant nenugalimos jėgos (force majeure) aplinkybėms taisyklėmis“ (Žin., 1996, Nr. 68-1652) ir atleidžiamos nuo atsakomybės dėl sutartinių įsipareigojimų nevykdymo ar netinkamo vykdymo aplinkybių buvimo laikotarpiu.

4.2. Šalis, kuri dėl nenugalimos jėgos *(force majeure)* aplinkybių negali vykdyti pagal šią sutartį prisiimtų įsipareigojimų, privalo nedelsdama pranešti apie tai kitai šaliai. Išnykus nenugalimos jėgos *(force majeure)* aplinkybėms, šalis, negalėjusi vykdyti pagal šią sutartį prisiimtų įsipareigojimų, privalo nedelsdama pranešti kitai Šaliai apie nurodytų aplinkybių išnykimą.

**5. BAIGIAMOSIOS NUOSTATOS**

5.1. Sutartis įsigalioja nuo jos pasirašymo dienos ir galioja iki Šalys įvykdys viena kitai visus šioje sutartyje numatytus įsipareigojimus, bet ne ilgiau kaip 3 mėnesius.

5.2. Jei Pardavėjas nevykdo sutartinių įsipareigojimų ar vykdo juos netinkamai ar be pagrindo nutraukia šią Sutartį, Pardavėjas moka Pirkėjui baudą, kurios dydis sudaro 10 (dešimt) procentų bendros Sutarties kainos. Pardavėjo Pirkėjui mokėtina bauda gali būti išskaičiuojama iš Pirkėjo priklausančių mokėjimų Pardavėjui už patiektas Prekes sumos.

5.3. Jei Pardavėjas vėluoja pristatyti Prekes sutartyje numatytais terminais, Pardavėjas moka Pirkėjui 0,02 (dvi šimtosios) procento dydžio delspinigius nuo nepatiektų prekių vertės už kiekvieną pavėluotą dieną. Pardavėjo Pirkėjui mokėtini delspinigiai gali būti išskaičiuojami iš Pirkėjo priklausančių mokėjimų Pardavėjui už patiektas Prekes sumos.

5.4. Pretenzijos Pardavėjui dėl Prekių kokybės ar patiektų Prekių trūkumo Pardavėjui turi būti pareikštos priimant Prekes, o jei patiektos Prekės turi paslėptų trūkumų ar defektų – ne vėliau kaip per 3 (tris) kalendorines dienas nuo Prekių pristatymo dienos, bet ne vėliau, nei vadovaujantis protingumo kriterijumi, šie trūkumai turėjo paaiškėti.

5.5. Pirkėjas turi teisę vienašališkai iš anksto prieš 10 (dešimt) dienų raštu įspėjęs Pardavėją nutraukti Sutartį, jei Pardavėjas nepagrįstai didina Sutartyje nurodytų Prekių kainas arba vengia vykdyti (netinkamai vykdo ar nevykdo) kitus įsipareigojimus, numatytus šioje Sutartyje.

5.6. Sutarties sąlygos Sutarties galiojimo metu negali būti keičiamos.

5.7. Jei Pirkėjas nevykdo Sutarties ar vykdo ją netinkamai, Pardavėjas turi teisę nutraukti Sutartį apie jos nutraukimą raštu įspėjęs Pirkėją prieš 30 (trisdešimt) dienų. Tokiu atveju Pardavėjas privalo nurodyti konkrečias priežastis, dėl kurių yra nutraukiama Sutartis ir pateikti tai patvirtinančius įrodymus.

5.8. Ginčai, kilę dėl šios Sutarties vykdymo, sprendžiami Šalių susitarimu, o nepavykus jų išspręsti per 10 (dešimt) dienų nuo pretenzijos pateikimo dienos – LR įstatymų numatyta tvarka kreipiantis su ieškiniu į teismą.

5.9. Sutartis sudaroma ir pasirašoma lietuvių kalba, dviem egzemplioriais, po 1 (vieną) kiekvienai iš Šalių su priedu Nr.1 (technine specifikacija, pasiūlymo kaina), kuris yra neatsiejama Sutarties dalis.

PARDAVĖJAS PIRKĖJAS

UAB „Vaidsta“ VšĮ Šiaulių ilgalaikio gydymo ir geriatrijos centras

Ragainės g. 90, LT-78109 Šiauliai Vilniaus g. 125, 76354 Šiauliai

Į/k 148191897, PVM – LT481918917 Į/k 145378272, ne PVM mokėtojas

A/s LT807044060002657816 A/s LT62 7300 0101 3447 9546

SEB bankas, kodas 70440 AB „Swedbank“, b. k. 70440

Tel. (8 41) 54 03 02 Tel. (8 41) 524 037

El. p. donatas@pakabinamoslubos.lt El. p. info@gerc.lt

Direktorius Direktorė

Evaldas Dilka Inga Tamosinaitė

A. V. A. V.